*Dugsiga Møllergata* ayaa lagu tijaabinayaa aalad diiwaangelin (registreringsverktøy) oo cusub taas oo guga 2018-ka lagu isticmaali doono Iskoolka firfircoonida (Aktivitetsskolen)

Iyada oo tani qayb ka ah tijaabinta ayuu Iskoolka firfircoonidu laga billaabo 26-ka febraayo ee 2018-ka (toddobaadka 9-aad), billaabi doonaa in uu isticmaalo nidaamka IST Direkte, iyada oo ay shaqaalaha iyo waalidka/mas’uuliyiinta ardayga Iskoolka firfircoonidu u isticmaali doonaan in ay macluumaadka ku diiwaangeliyaan. Waxaa nidaamka loo isticmaali doonaa in si elegtaroonig ah loogu diiwaangeliyo imaashaha- iyo bixidda ardayda.

In lagu diiwaangeliyo ballamaha joogta ah ee la xiriira isticmaalka goobta Iskoolka firfircoonida, ballamaha joogtada ah ee qaadista, iyo/ama wixii kale ee xiriir ah ee u dhexeeya waalidka/mas’uuliyiinta ardayga iyo shaqaalaha Iskoolka firfircoonida.

Waxaa la qorshaynayaa in dhammaan Iskoollada firfircoonida ee Oslo ay billaabaan in ay nidaamkan isticmaalaan wixii loo gaaro furitaanka dugsiyada ee dayrta 2018-ka.

Gelidda waalidka/mas’uuliyiinta ardayga:

Waalidka/mas’uuliyiinta ardayga waxay bogga geli karaan iyaga oo isticmaalaya ID-porten. Marka ay galaan ayay samaysan karaan magac isticmaale (brukernavn) iyo xarfo ay ku galaan (passord) kuwaas oo lala isticmaali karo ID-porten si bogga si fudud loogu galo.

Waalidka/mas’uuliyiinta ardaygu marka ay galaan ka dib waxay samayn karaan in ay:

* Diiwaangeliyaan in ay isticmaalaayaan boos maalin barkeed ah

Geliyaan qorshe toddobaad oo joogto ah

* Diiwaangeliyaan ballamaha joogtada ah

Tusaale ahaan sida "ardayga waxaa arbaca walba marka ay saacaddu tahay 15.00 soo wadaya awoowe", ama "ardayga waxay guriga isu raacayaan Per talaada walba marka ay saacaddu tahya 16.00 ".

* Soo sheegayaan maqnaashada/fasaxa

Fursad lagu diiwaangeliyo jirrada ama maqnaashooyinka kale. (Fg! waa in weli macallinka iskoolka jooga la war geliyaa)

* La diiwaangeliyo fasaxyada iskoolku xiran yahay iwm.

Waraaqo dadka ka hagaya sida nidaamka loo isticmaalayo ayaa waalidka/mas’uuliyiinta ardayga loo qaybin doonaa isla marka uu nidaamku diyaar u noqdo in la isticmaalo. Hagaha isticmaalka waxaa ku qornaan doona sharraxaad fudud oo lagu sharraxayo qaybaha kala duwan ee nidaamka iyo bogga interneka ee laga soo gelayo nidaamka.

Muddada tijaabada ah waxaa dabiici ah in lala kulmo waxyaalo kala duwan oo qofka ku adkaada, waa waxa loogu yeero "dhibaatooyinka billowga" ee nidaamka. Waxaan waalidka/mas’uuliiyiinta ardayga ka codsanaynaa in aad noo dulqaataan haddii aad aragtaan cillado nidaamka ku jira ama haddii farriimo aan kala caddayn iimayl ahaan la idiinku soo diro. Waxaan sidoo kale idinkaga mahadcelinaynaa wixii farriimo ah ee aad nagu soo celisaan oo ku saabsan sida aad adinka isticmaalayaasha ah nidaamka u aragtaan.